open-index/open-wikipedia-markdown huggingface dataset:
Пчелесто колибри

**Пчелесто колибри** () — вид од семејството на колибријата (*Trochilidae*) и најмала птица во светот.

## Опис
Како најмала птица, ова колибри е мошне лесно. Женката тежи 2,6&nbsp;г и долга е околу 6,1&nbsp;см и е малку поголема од мажјакот, чија просечна тежина изнесува 1,95&nbsp;г и има должина од 5,5&nbsp;см. Како што укажува самото име, птицата има слична големина на пчела. Како и сите колибрија, птицата е силен и спретен летач.

Мажјакот има зелена глава и црвено грло, гуша со прелеани бои и издолжено странично перје, сино во горните делови, додека статокот од подолните делови е претежно сивобел. Женкатае нешто поголема. Таа е зелена горе, а белузлава долу, со бели врвови на опашните пердуви. Во споредба со другите мали колибрија, кои се тенки, пчелестото колибри има заоблен и набиен изглед.

Женките се синозелени со светлосива долна страна. Врвовите на опашката се просеани со бели точки. Во парната сезона, главата и грлото на мажјаците стануваат црвеникаво-розови. Женката несе по две јајца, секое со големина на зрно грашок.

Силните прелеани бои на перјето на пчелестото колибри му дава изглед на скапоцен камен. Прелевањето не е секогаш забележливо, туку зависи од аголот на гледање. Тенкиот клун е приспособен за достигање на нектарот длабоко во цветовите, но птицата понекогаш јаде инсекти или пајаци, грабнувајќи ги со јазикот кој го испружува и вовлекува со голема брзина. Хранејќи се, птицата нафаќа полен на клунот и главата, пренесувајќи го на другите растенија кога лета од цвет на цвет. На овој начин, колибрито игра важна улога во размножувањето на растенијата. Во текот на еден ден, птицата може да посети до 1.500 цветови.

Женката гради гнездо користејќи парчиња од пајажина, кора од дрва и лишаи, постелувајќи го со меки растителни влакна. Гнездото има облик на шолја, но со пречник од само 2,5&nbsp;см. Квачењето и одгледувањето на младите го врши сама.

## Исхрана
Се смета дека пчелестото колибри посетува до 10 видови растенија, од кои девет се ендемски во Куба. Тие се *Hamelia patens* (сем. броќови), *Chrysobalanus icaco* (сем. златосливи), *Pavonia paludicola* (сем. слезови), *Forsteronia corymbosa* (сем. кучешки чемери), *Lysiloma latisiliquum* (сем. мимози), *Turnera ulmifolia* (сем. часовничиња), *Antigonon leptopus* (сем. троскоти), *Clerodendrum aculeatum* (сем. врбинки), *Tournefortia hirsutissima* (сем. лисичинки), and *Cissus obovata* (сем. лози).

## Живеалиште и распространетост
Оваа птица е ендемски вид, и живее на целиот архипелаг на Куба, вклучувајќи го Островот на Младоста (Хувентуд) во Западните Инди. Живее претежно на стрмните ридишта (моготе), а поретко се среќава на Плаја Ларга кај мочуриштето Сапата, и во западна Куба.

## Размножување
thumb|right|Страничен поглед на гнездо
Пчелестото колибри се размножува од март до јуни и полага по 2 јајца.

## Поврзано
* Список на најмали организми

## Наводи

## Надворешни врски

* 
* Пчелесто колибри: Видеа, слики и звуци — Семрежна збирка на птици 
* Пчелесто колибри — BeautyofBirds 

Категорија:Пчелести колибрија
Категорија:Птици на Куба
Пчелести колибрија

**Пчелести колибрија** () — род птици од семејството на колибријата (*Trochilidae*). Родот е утврден од францускиот зоолог Матирен Жак Брисон во 1760 г. и опфаќа два вида:

* џуџесто колибри (*M. minima*)
* пчелесто колибри (*M. helenae*)

Името *Mellisuga* е кованка од латинските зборови *mel* или *mellis* („мед“) и*sugere* („смукање“).

## Наводи
Шафранска ѕвингалка

**Шафранска ѕвингалка** () — птица од семејството на тангерите (*Thraupidae*) од Јужна Америка која често се среќава по отворените и полуотворените рамници вон Амазонскиот слив. Има широка распространетост во Колумбија, северна Венецуела (каде се нарекува „тавански канаринец“), западен Еквадор, западно Перу, источен и јужен Бразил (каде се нарекува „домороден канаринец“), Боливија, Парагвај, Уругвај, северна Аргентина и Тринидад и Тобаго. Видот е доведен и на Хаваите, Порторико и други места. Иако најчесто се нарекува канаринец, не е во сродство со таа птица.

Мажјакот е светложолт, со портокалово теме, кое го одликува од останатите жолти ѕвингалки (освен џуџестата жолта ѕвингалка). Женката лесно се меша бидјеќи е само за нијанса побледа од мажјакот, но кај јужниот подвид *S. f. pelzelni* истата е маслиновокафеава, со впечатливи темни линии.

Птицата најчесто се гнезди во шуплини, во напуштени гнезда на црвениот печкар (*Furnarius rufus*), на бамбусови гранчиња и под куќни покриви. Не ѝ пречи човечкото присуство, и се јавува по населбите и посетува птицопои. Има пријатна, но повторлива песна и интересен изглед, па затоа се чува и како миленик. Мажјаците се полигамни (се парат со две женки) и се одликуваат со територијалност, поради што луѓето со нив приредуваат борби во кафез.

## Галерија

Sicalis flaveola egg 1847.jpg|Јајце
Sicalis flaveola (Canario coronado) - Juvenil (14442146091).jpg|Младо
Sicalis flaveola immature.jpg|Младо
Flickr - Dario Sanches - CANÁRIO-DA-TERRA-VERDADEIRO (Sicalis flaveola) (1).jpg|Раширени крилја


## Наводи

## Литература
* Betsy Trent Thomas, "Conoce nuestras aves", 

## Надворешни врски

* 
*Шафранска ѕвингалка: видеа, слики и звуци  — Семрежна збирка на птици 
*Шафранска ѕвингалка — профил на видот 

Категорија:Жолти ѕвингалки
Категорија:Птици на Јужна Америка
Жолти ѕвингалки

**Жолти ѕвингалки** () — птица од семејството на тангерите (*Thraupidae*).

Ги опфаќа следниве видови:

* голема жолта ѕвингалка (*Sicalis auriventris*)
* жолтоглава жолта ѕвингалка (*Sicalis luteocephala*)
* зеленикава жолта ѕвингалка (*Sicalis olivascens*)
* монтска жолта ѕвингалка (*Sicalis mendozae*)
* патагонска жолта ѕвингалка (*Sicalis lebruni*)
* пругоопашеста жолта ѕвингалка (*Sicalis citrina*)
* пунска жолта ѕвингалка (*Sicalis lutea*)
* Рајмондиева жолта ѕвингалка (*Sicalis raimondii*)
* светлозадничка жолта ѕвингалка (*Sicalis uropygialis*)
* сулфурогрлена жолта ѕвингалка (*Sicalis taczanowskii*)
* тревна жолта ѕвингалка (*Sicalis luteola*)
* џуџеста жолта ѕвингалка (*Sicalis columbiana*)
* шафранска ѕвингалка (*Sicalis flaveola*)

## Поврзано

*
Гевелсберг

мини|десно|Зграда во Гевелсберг.
мини|десно|Црквата „Св. Енгелберт“.

**Гевелсберг** () — град во округот Енепе-Рур, Северна Рајна-Вестфалија, Германија.

## Географија
Градот е лежи во долината на реката Енепе во Јужните Ридишта, кои се дел од Рајнските Шкрилни Планини. Гевелсберг е некаде на половина пат помеѓу Вупертал и Хаген, и сместен е во индустриската област Рур. Најниското место е реката Енепе кај Фогелсанг (132&nbsp;м), а највисокото е ридскиот врв Хагебелингер Копф (336&nbsp;м). Долг е 7,1&nbsp;км во правец исток-запад, и исто толку во правец север-југ.

### Населби
* Азбек
* Берге
* Гевелсберг
* Зилшеде

## Историја
Градот има речиси осумвековна историја. Тука на 7 ноември 1225 г. настрадал Келнскиот архиепископ Енгелберт II, убиен од неговиот братучед, грофот Фридрих Изенбершки.

Во XIX век населението значително се зголемило, претежно поради развојот на железарството.

## Сообраќај
Гевелсберг е поврзан со државната патна мрежа со сојузниот автопат A 1 и сојузните патишта B 7 и B 234.

Општината ја опслужуваат неколку регионални железници на сообраќајното друштво „Рајна-Рур“. На месната линија од Хаген до Вупертал има четири станици (Гевелсберг-Кнап, Главната железничка станица, Гевелсберг-Кип и Гевелсберг Запад) на кои застануваат возовите S 8 на Рајнско-рурската приградска железница. Во Енепетал запираат три воза на „Регионал-експрес“, и тоа „Вупер-експрес“ (RE 4) помеѓу Дортмунд и Ахен преку Диселдорф, „Рајн-Минстерланд“ (RE 7) помеѓу Крефелд и Минстер преку Келн и Хам и „Мас-Вупер-експрес“ (RE 13) помеѓу Фенло (Холандија) и Хам преку Менхенгладбах.

## Меѓународни односи

Гевелсберг е збратимен со:
* Вандом, Франција
* Шпротава, Полска
* Бутера, Италија Во Гевелсберг живеат околу 1.000 лица од Бутера и Калтанисета (Сицилија).

## Празници
* Гевелсбершки панаѓур — последен викенд во јуни
* Квеленфест — секоја година на празниокт Вознесение Христово, од четврток до недела

## Познати личности

Во градот се родени или живеат следниве позначајни личности:

* Михаел Крамер (р. 1949) — политичар и европратеник од Зелената партија 
* Елизабет Хеген (1906-1997) — месоцопран во Земперовата опера во Дрезден, професор на Музичката академија во Виена
* Александра Поп (р. 1991) — фудбалска репрезентативка
* Клаус-Петер Талер (р. 1949) — велосипедист, повеќекратен светски првак во аматерска и професионална конкуренција
* Клаус Вајс (1942-2008) — џез-тапанар
* Лукас Клостерман (Р. 1996) —  фудбалер

## Наводи
;Белешки

## Надворешни врски

* Портал на Гевелсберг 

Категорија:Енепе-Рур
Категорија:Вестфалија (покраина)
Зајачница

**Зајачница** — врв, односно име на целиот гребен којшто се наоѓа токму на средишниот дел на зарамнетото планинско било на Сува Планина, која што претставува најсеверозападанта огранка на најголемиот по површина македонски планински масив – Мокра. Височината на целиот гребен се движи околу 1700 метри, при што на север е најиздадената кота висока 1760 метри надморска височина, која го претставува и самиот врв, а кон југ од котата 1769 метри, гребенот на Зајачница се надоврзува кон гребените Уши, Кашкало, пределот Добродолски Рупи сѐ до  до врвот Мирска Вода, каде што продолжува во планината Караџица со познатите врвови Миленков Камен, Остри Врв, Убава. Зајачница го претставува и првиот најиздаден врв на Сува Планина кој јасно, одделено и поостро се издигнува доминирајќи над тапото планинско било на пространата висорамнина Копање со Цер, Шумјак на север, а од самиот врв Зајачница кон југ почнуваат поиздадените и шилести планински врвови и гребени. Веднаш на јужната падина на Зајачница се наоѓа познатата, длабока и голема Пропаст, а пропаст постои и на неколку стотини метри на работ на планинското било на исток од Зајачница. Целата непосредна околина околу врвот и гребенот, поради варовничкиот карстен состав на релјефот има голем број на пропасти, дупки (Добродолски Рупи, Велешка Рупа и др.), јами и пештери, во кои живее ситен дивеч како зајаци и лисици, па постои веројатност Зајачница да го добила името поради присуството на зајаци во околните дупки и пропасти. Покрај ретките поединечни посетители како овчари, планинари и научни истражувачи, врвот Зајачница за првпат организирано во поголема група бил искачен во рамки на планинарскиот предизвик „12 Врвови“ за што била обележана и планинарска патека од Патишка Река и Бозгунова Пештера преку врвот Зајачница до Светла (Ледена) Пештера и Нова Брезница.

## Галерија

File:Зајачница 02.jpg|Поглед на целиот гребен и врвот Зајачница од исток
File:Зајачница 03.jpg|Поглед на врвот Зајачница од север
File:Зајачница 04.jpg|Поглед на врвот Зајачница од север
File:Зајачница 05.jpg|Поглед на врвот Зајачница од север


## Наводи


Категорија:Врвови во Македонија
Категорија:Мокра
Кембриџ

мини|Поглед кон Кралската капела
**Кембриџ** (анг. Cambridge) е старо универзитетско место во Обединетото Кралство. Оддалечен е околу 80 км североисточно од Лондон, опкружен со многуброји помали места и села. Кембриџ лежи во срцето на т.н. Силицијумска долина, која е познат како водечки центар на висока технологија во Велика Британија. Фирмите како Акрон компјутери и Синклер се втемелени точно овде. Кембриџ е најпознат по Универзитетот Кембриџ, кој ја обфаќа лабораторијата Кевендиш, Кралската капела и Универзитетската библиотека. Последните две доминираат на небото на Кембриџ, заедно со оџакот на болницата Аденбурк гледано од јужната страна на градот, додека од северот тука е кулата капела Колеџот Светиот Џон. Според проценките од 2007 година Кембриџ имал околу 130.000 жители, вклучувајќи и 18.396 студенти.
мини|Кембриџ во 1575
## Надворешни врски

* Официјално мрежно место на градот

Категорија:Градови во Англија
Категорија:Универзитетски градови
Категорија:Кембриџ
Камаитачи

мини|Камаитачи
мини|Камаитачи (鎌鼬) од Kyōka Hyaku Monogatari
 (鎌鼬<span class="t_nihongo_icon" style="color: #00e; font: bold 80% sans-serif; text-decoration: none; padding: 0 .1em;">?</span>)
е јапонски Јокаи (дух) за којшто често се зборува во Кошинецу регионот.

Тие се појавуваат јавајќи на демони направени од прашина, тие ги сечат луѓето користејќи ги своите нокти на рацете коишто наликуваат на српови. Жртвите би добиле остра рана од сечењето, но не би чувствувале болка.

Тие се многу слични на Квионгите од Кина.

## Легенди според области
Легенди за ѓаволски ветрови кои ги сечат луѓето се спомнувани Чибу, Кансај  други региони. Има многу легенди за нив во поснежните региони, а има и некои региони каде што ги сметаат и самите вијулици за камаитачи.

Во Шинецу регионот се верува дека камаитачите се творби на некој лош бог, а има и фолклорно верување дека ако се згазне на календар ќе се појави Камаитачи.

Во Тухоку се верува дека кога некој ќе добие рана од камаитачи треба да се стави целосно изгорен стар календар на раната за поборзо да заздрави.

Во Хида, во басенот на Ниу реката, се вели дека се три лоши богови, првиот би го бутнал долу човекот, следниот би го пресекол, и третиот би ставил лек на раната.

Во Јошио областа од Нара Префектурата, се верува дека кога ќе те гризне камаитачи кое што е невидливо, ќе се сопнеш, и иако не ти тече крв, имаш голема рана.

Категорија:Статии со текст на јапонски
Категорија:Јапонска митологија
Логан Пол

мини|Логан Пол
**Логан Александар Пол** () — американски јутјубер и актер. Тој својата слава ја стекнал преку постирање на видеа на интернет. Потоа Пол се занимавал со глумење во телевизиски серии и филмови. Неговата телевизиска кариера започнала кога тој учествувал како гостин во „Закон и ред“: Специјална единица за жртви и улога во комедискиот филм „Чудни осаменици“. Неговата филмска кариера ја вклучува дистописката научна фантастика на Јутјуб со филмот „Разредување“ и комедијата за возрасни „Авионски режим“.

## Животопис
Логан Александар Пол е роден на 1 април 1995 година во Вестлејк, Охајо, каде и пораснал заедно со помалиот брат Џејк. Пол започнал да прави видеа за Јутјуб, на 10-годишна возраст.

Средно училиште завршил во Вестлејк, каде освоил петто место во боречки натпревар.

Во време кога се запишувал на колеџ, неговиот Јутјуб канал имал малку обожаватели. Во 2014 година го напуштил универзитетот Охајо за да се посвети целосно на кариерата забавувач на интернет. За таа цел се преселил во комплекс апартмани во Лос Анџелес.

Тој  снимал видеа со Аманда Серни, Хуампа Зурита,направиле доста колаби заедно.

Категорија:Живи луѓе
Категорија:Јутјубери
ФК Бари

**Сосиета Спортива Калчо Бари**, (познат и по името на првото основање како **ФК Бари** или понекогаш и само **Бари**) е професионален италијански фудбалски клуб од Бари, Апулија. Моментално се натпреварува во Серија Д, четвртата лига по ранг во Италија.

Клубот е основан на 15 јануари 1908 година како **Фудбал Клуб Бари** додека во 1928 година со спојување на повеќе тогашни клубови од градот настанал **Унионе Спортива Бари**. Својте домашни натпревари ги игра на стадионот Сан Никола, кој има капацитет од 58,270 седечки места.

Поголемиот дел од својата историја Бари ја поминал помеѓу двете најсилни лиги во Италија, Серија А и Серија Б. Најголемиот успех на клубот е освојувањето на Митропа купот во 1990 година. Клубот се смета за еден од најелитните од регионот на Јужна Италија и статистички е на 17-то место по успешност во Серија А на сите времиња лига во која поминал 30 сезони. Во сезоната 2017-2018, Бари завршил на 7-мото место во Серија Б, меѓутоа поради финансиските проблеми клубот најавил дека нема да се натпреварува во Серија Б за сезоната 2018-2019 и прогласил банкрот. Откако Аурелио Де Лаурентис ја преземал сопственоста над клубот, Бари бил реоснован под името **Сосиета Спортива Калчо Бари** и бил регистриран да настапува во Серија Д за сезоната 2018-2019.

## Титули
* **[[Серија Б]]: 3**
:1934–1935, 1941–1942, 2008–2009

* **[[Митропа куп]]: 1**
:1990

## Надворешни врски
*Официјална страна на ФК Бари

Бари
Слатинска Река

**Слатинска Река** — река која извира на источните падини на планината Челоица, на надморска височина од 1.720 метри. Поминува низ селото Слатина, по кое го добила и своето име. Се влева во реката Треска, на надморска височина од 510 метри.

Реката е долга 9,3 километри и претставува лева притока на Треска. Вкупниот пад меѓу котата на изворот и на вливот е најголем од сите притоки на реката Треска.

## Поврзано
* Слатина
* Треска

## Наводи

## Надворешни врски

Категорија:Реки во Македонија
Категорија:Слатина (Порече)
Категорија:Притоки на Треска
Црква „Св. Ѓорѓи“ - Слатина

**Свети Ѓорѓи** (позната и како **Свети Ѓорѓија**) — главна селска црква во поречкото село Слатина.

Во дворот на црквата се наоѓаат и селските гробишта.

## Историја

Црквата била подигната во 1867 година.

## Поврзано
* Слатина
* Дебарско-кичевска епархија
* Бродско архијерејско намесништво
* Манастиречка парохија

## Наводи

## Надворешни врски

Категорија:Слатина (Порече)
Слатина
Татлии

**Татлија** — вид на ориентално слатко, од пченичен гриз, попарена со шербет. Вкусот на татлијата е сличен со оној на баклавата. Татлиите имаат повеќе варијанти и вообичаено содржат: брашно, млеко, масло, сечкани ореви и суво грозје, прелив од сируп од шеќер.

Татлиите се слатки, кои во нашите краеви дошле од Турција и се составен дел на, македонската, српската и бугарската кујна.

## Приготвување
Чаша масло и чаша млеко се ставаат во сад кој се грее додека не проврие, а потоа се трга од огнот. Во оваа течност со постепено мешање се додава: пола килограм брашно, прашок за печиво, сечкани ореви и суво грозје. Добиената смеса се разлева во претходно подмачканите садови. Во суровата состојба оваа смеса во тепсијата се сече на еднакви коцки и се пече во рерна додека не добие кафена боја. Додека се с уште жешки, татлиите се прелеваат со ладен шербет.

Татлиите се служат ладни така што исечените коцки се ставаат на тацна и се служат на гостите.

## Поврзано
* Туфахија
* Баклава
* Шербет
* Боза
* Кадаиф
* Сутлијаш
* Урма
* Локум
* Алва
* Тулумба
* Мармалад
* Џем

## Наводи

Категорија:Храна
Категорија:Македонска кујна
Категорија:Српска кујна
Категорија:Бугарска кујна
Категорија:Колачи
Категорија:Турцизми
Елџемски амфитеатар

мини|десно|250п|Поглед на амфитеатарот
мини|десно|300п|Внатрешност на амфитеатарот
**Елџемски амфитеатар** — римски амфитеатар во градот ел-Џем, Тунис и светско наследство на УНЕСКО во 1979 г.

## Историја
Амфитеатарот е изграден во 238 г. во Тисдaр во римската провинција Африка, денес населба на ел-Џем. Се вбројува меѓу најдобро зачуваните римски рушевини во светот и е единствена од овој вид во денешна Африка. Сместувал 35.000 гледачи и има димензии од 148 на 122&nbsp;м, што го прави еден од нејголемите во светот. Изграден е од камени блокови кои денес се исклучително добро запазени.
Елџемскиот амфитеатар е третиот по ред амфитеатар на истото место. Се смета дека е изграден од проконзулот Гордијан, подоцна цар Гордијан III. Во средниот век служел како тврдина и збег, каде населението се засолнувало од нападите на Вандалите во 430 г. и Арапите во 647 г. Во 1695 г. во текот на револуциите во Тунис, Мухамед-бег ел-Муради направил отвор во амфитеатарот за да го скрши отпорот на следбениците на неговиот брат, Али-бег ел-Муради, кои се утврдитле во него. Се смета дека од крајот на XVIII и во XIX век во амфитеатарот се изработувала шалитра. Околу 1850 г. бегот Ахмед I го проширил отворот на 30&nbsp;м. Во втората половина на XIX век, во градбата имало дуќани, живеалишта и склад за житарки.

## Во популарната култура
Во амфитеатарот се снимани сцени во филмовите *[[Житието на Брајан според Монти Пајтон]]* (1979) и *[[Гладијатор (филм од 2000)|Гладијатор]]* (2000).

## Наводи

Категорија:Знаменитости во Тунис
Категорија:Римски амфитеатри
Категорија:Светско наследство во Тунис
Категорија:Махдија (вилает)
Категорија:238
Приветрен Премин

мини|десно|300п|Приветрениот Премин означен меѓу Куба и Хиспаниола
**Приветрен Премин** — проток во Карипското Море, помеѓу островите Куба и Хиспаниола, од најисточниот дел на Куба и северозападот на Хаити. Широк е 80&nbsp;км и има пражна длабочина од 1.700&nbsp;м.

Со островот Наваса на јужниот приод, протокот го поврзува Атлантскиот Океан со Карипското Море, во непосредна сообраќајна линија меѓу Панамскиот Канал и источното приморје на САД.

Светлата од другата страна на Приветрениот Премин се видливи од источниот ’рт на покраината Гвантанамо во Куба и западниот ’рт на Североисточен департман на Хаити.

## Геологија
Низ преминот минува раседното подрачје Септентрионал-Ориенте, од јужниот брег на Куба, па до северниот брег на Хиспаниола. Во текот на холоценот, островите се оддалечувале со стапка од 9 ± 3&nbsp;мм годишно. Септентрионалскиот Расед се протега на исток барем до сè уште активниот Монски Расед под Монскиот Премин, каде се одвива растегање помеѓу Хиспаниола и Порторико.

## Поврзано
* Заветрен Премин

## Наводи

Категорија:Протоци во Карипското Море
Категорија:Географија на Куба
Категорија:Географија на Хаити
Категорија:Хиспаниола
Категорија:Меѓународни протоци
Црква „Св. Никола“ - Суводол (Поречко)

**Свети Никола** — главна селска црква во поречкото село Суводол.

Црквата е сместена на излезот од селото, во непосредна близина на подрачното училиште и до регионалниот пат Македонски Брод-Прилеп. Во нејзиниот двор се наоѓаат и самите селски гробишта.

## Историја

Црквата била подигната во 1967 година. Во текот на годините била доуредена и живописана.

## Галерија


Податотека:Гробишта во Суводол.jpg|Гробишта во црковниот двор
Податотека:Камбанарија на црквата „Св. Никола“ - Суводол.jpg|Камбанаријата на црквата
Податотека:Помошен објект на црквата во Суводол.jpg|Помошен објект
Податотека:Селските гробишта на село Суводол.jpg|Селските гробишта
Податотека:Црква „Св. Никола“ - Суводол 2.jpg|Апсидата на црквата
Податотека:Црква „Св. Никола“ во село Суводол.jpg|Фреска на Свети Никола над влезот во црквата


## Поврзано
* Суводол
* Дебарско-кичевска епархија
* Бродско архијерејско намесништво
* Бродска парохија

## Наводи

## Надворешни врски

Категорија:Суводол (Порече)
Суводол
Еро

**Еро** (, ) — департман во регионот Окситанија, јужна Франција. наречен е по реката Еро која тече низ него. Седиште на департманот е градот Монпелје.

## Историја
Ова е еден од изворните 83 департмани создадени со Француската револуција на 4 март 1790 г. Издвоен е како дел од дотогашната покраина Лангдок.

На почетокот на XX век, лозарството во департманот настрадало од мала побарувачка и распространети лозови заболувања. На бунт се кренале илјадници малостопанственици, но биле сурово задушени од власта на Жорж Клемансо.

Во 1956 г. маслинарството настрадало од катастрофални мразови и предизвикале штета која се поправила дури во 1980-тите. Поради ова дошло до затворање на многу маслинарски кооперативи.

Во втората половина на XX век, низината на Монпелје доживеала огромен подем на населението.

## Географија

Еро му припаѓа на регионот Окситанија и е обиколен со департманите Од, Тарн, Аверон, Гар и Средоземното Море (Лиоснкиот Залив) на југ. Се одликува со голема географска разновидност: на југот има плажи, на северот е планинскиот венец Севени, а помеѓу нив се протегаат земјоделските предели.

Поважни реки се Орб, Еро и Видурл.

Градот Лодев е географски антипод на Четемскиот Остров источно од Нов Зеланд.

## Клима
[мини|[Христос во ранохристијанска камена резба на саркофаг од Еро. VI век.]]
Просечната дневна температура во Еро изнесува  во јули и август, а  во декември и јануари.

## Култура
Во Монпелје се одржуваат следниве манифестации:

* Детски фестивал (*Saperlipopette, voilà Enfantillages!*)
* „Пролет на комичарите“ (*Printemps des Comédiens*)
* Фестивал на средоземниот филм (*Festival du Cinéma Méditerranéen*)
* „Комедија на книгата“ (*Comédie du Livre*)
* Фестивал на Радио Франција Монпелје (Festival Radio-France Montpellier)
* Танцов фестивал (*Festival Montpellier Danse*)
* „Го сакам техното Европа“ (*I Love Techno Europe*)

Јужниот Канал (Канал ди Миди) е прогласен за светско наследство на УНЕСКО.

## Туризам
Најголема улога во туризмот на Еро играат плажите, но популарни се и пештерите Кламус и Демоазел.

Поранешниот кралски град Пезенас е едно од најстарите заштитени градски подрачја во земјата со преку 30 забележителни зданија, камени скалила, дворови и украсени фасади — сето на површина од само 17&nbsp;ха.

Кап Дагд во Агд има големо нудистичко одморалиште.

Популарни се крстарењето по Јужниот Канал, како и возењето велосипедии пешачењето по кејот.


Hérault River, Agde 09.jpg|Агд
Canal de la Peyrade, Sète, Hérault 01.jpg|Перадскиот Канал
Rochelongue 282 Montpellier.JPG|Славолакот „Перу“ во Монпелје
CathedraleBeziers.jpg|Безје
Roquebrun and Orb River 02.jpg|Рокбрен и реката Орб
Moureze vue generale.jpg|Мурез
Gorges de l’Hérault.jpg|Кајаци на реката Еро


## Поврзано
* Општини во Еро
* Кантони од Еро
* Окрузи во Еро
* Еро (река)

## Надворешни врски

* Управен портал на Еро  
* Генерален совет на Еро 
* Туристички портал на Еро 
* Јужен Канал  

Категорија:Департмани во Окситанија

Категорија:Држави и територии настанати во 1790 година
И врата

**И врата**, **И коло** или **И капија** () – основна дигитална логичка врата која извршува логичка конјункција, нејзиниот излез ја следи таблицата на вистинитоста прикажана на  десната страна. Логичка единица „1“ се добива само ако двата влеза се во состојба на логичка „1“.

Едноставен пример на логичката функција И се 2 прекинувачи сериски споени со батерија и светилка во струјно коло. Само ако и двата прекинувачи се вклучени (логичка „1“), струјата може да тече.

## Математичко-логичко разгледување
Видете ја статијата Логичка конјункција.

## Симболи
Постојат 3 симбола за И коло, обичен („воен“, „американски“), европски или правоаголен (ИЕЦ) и ДИН симбол.

И вратата со влезови *A* и *B* и излез *C* го извршува логичкиот израз C = A \cdot B.

## Изведби

Вообичаено И колото се дизајнира со N-канален (на сликата) или P-канален Метал-оксиден транзистор со ефект на поле (MOSFET).

### Алтернативи
Доколку на располагање нема И коло, истото може да се изведе од НИ или НИЛИ кола, бидејќи НИ и НИЛИ колата се сметаат за „универзални кола“, што значи дека истите може да се користат за да се изведат сите други.

## Хардверски опис и распоред на пиновите

И колата постојат во изведба со ТТЛ и CMOS изведба како интегрални кола.
На сликата е прикажан пример на четирикратни И врати со по 2 влеза во дигитално ЦМОС коло.

мини|десно|170п| И врати во интегралното коло 4081.

Исто така постојат интегрални кола со И врати со 3 и 4 влеза.

* 4073: Трикратна И врата со по 3 влеза 
* 4082: Двократна И врата со по 4 влеза

## Поврзано
* ИЛИ врата
* НИ врата
* НИЛИ врата
* ЕКСИЛИ врата
* ЕКСНИЛИ врата
* НЕ врата
* Логичко коло

## Наводи

## Надворешни врски

* Распоред на пинови за разни дигитални кола со логички врати

Категорија:Електроника
Категорија:Дигитална електроника
Категорија:Логички кола
Гламоч

**Гламоч** — мало гратче и седиште на истоимена општина во Херцегбосански кантон, во Федерација Босна и Херцеговина во Босна и Херцеговина. Гратчето се наоѓа на подножјето на Старетина и Велика Голија. Во рамките на општината има уште и околу 50 села.

## Име
Првото име на гратчето било *Делмоч*, потоа се сменило во *Дламоч* за на крај да се именува како Гламоч.  За време на Отоманското Царство градот се викал *Белград* (Biograd), *Белградчик* (Belgradčik) или *Биоградаз* (Biogradaz).

## Села во Општина Гламоч
• Бабиќа Брдо
• Биличиќ
• Црн Врв
• Ќириќи
• Ќослие
• Долац
• Драгниќ
• Дубраве
• Ѓулиќан
• Главица
• Халапиќ
• Хасанбеговиќи
• Хасиќи
• Хотковци
• Хозиќи
• Хрбине
• Исаковци
• Јакир
• Камен
• Карајзовци
• Карловац
• Копиќ
• Кориќна
• Ковачевци
• Красинац
• Малкочевци
• Мало Село
• Маслина Страна
• Младешковци
• Оџан
• Опачиќ
• Пердухово Село
• Петрово Врело
• Подглавица
• Подградина
• Подгреба
• Поткрај
• Поповиќи
• Прибеља
• Пријани
• Радаслие
• Рајиќке
• Рељино Село
• Роре
• Рудине
• Скуцани
• Старо Село
• Стекеровци
• Шумњаци
• Ваган
• Видимлие
• Врба
• Заглавица
• Зајаруга

## Демографија

## Поврзано
*Херцегбосански кантон
*Босна и Херцеговина

## Наводи

Категорија:Херцегбосански кантон
Категорија:Градови во Босна и Херцеговина
Нагоја

**Нагоја** (јапонски:*名古屋*) — најголемиот град во регионот на Чубу во Јапонија. Тоа е третиот по големина град на Јапонија и четвртата најнаселена урбана област. Таа се наоѓа на брегот на Тихиот Океан на централниот дел на најголемиот јапонски остров Хоншу. Таа е главен град на префектурата Аичи и е една од главните пристаништа во Јапонија заедно со оние на Токио, Осака, Кобе, Јокохама, Чиба и Китакјушу. Исто така, Нагоја е центар на третиот по големина метрополитен регион во Јапонија, познат како Метрополитенска област Чуки. Почнувајќи од 2015 година, во градот живееле 2,28 милиони луѓе, дел од 9,10 милиони луѓе од областа на Митрополитот Чуки.

## Галерија

File:Нагоја - Јапонија 01.jpg|Железничката станица во Нагоја
File:Нагоја - Јапонија 02.jpg|Облакодер во Нагоја
File:Нагоја - Јапонија 03.jpg|Облакодер во Нагоја
File:Нагоја - Јапонија 04.jpg|Облакодер во Нагоја
File:Нагоја - Јапонија 05.jpg|Панорамски поглед на Нагоја
File:Нагоја - Јапонија 06.jpg|Панорамски поглед на Нагоја
File:Нагоја - Јапонија 07.jpg|Панорамски поглед на Нагоја
File:Нагојски замок 01.jpg|Нагојскиот замок
File:Нагојски замок 02.jpg|thumb|250px|Поглед на стражарската кула во Нагојскиот замок


## Наводи


Категорија:Градови во Јапонија
Категорија:Населени места основани во 1889 година
Нара (Јапонија)

**Нара** (јапонски:*奈良 市*, се чита и изговара: *Нара-ши*, [naꜜɾa]) е главен град на префектурата Нара која се наоѓа во регионот на Кансаи во Јапонија. Градот го зафаќа северниот дел од префектурата Нара, кој се граничи со префектурата Кјото. Во периодот од 710 до 794, Нара била главен град на Јапонија, и го позајми своето име на историската епоха наречена периодот на Нара. Поради своето големо историско значење како прв главен град на Јапонија во Нара има голем број на историски споменици како што се: осум храмови, светилишта и руини во Нара остануваат: посебно Тодаиџи, Саидаиџи, Кофукуџи, Касуга Светилиште, Ганг-џи, Јакуши-џи, Тошодаиџи и Палатата Хеијо, заедно со Касугајама Првомајска шума форма "Историски споменици на античка Нара", кои спаѓаат во светско наследство на УНЕСКО.

## Галерија

File:Нара - Јапонија.jpg|Панорамски поглед на Нара
File:Елени во Нара.jpg|Елени, препознатлив белег на Нара
File:Тодаиџи храм - Нара 01.jpg|Големиот будистички храм Тодаиџи
File:Тодаиџи храм - Нара 02.jpg|Големиот будистички храм Тодаиџи
File:Тодаиџи храм - Нара 04.jpg|Портата на големиот будистички храм Тодаиџи
File:Пагода во Нара.jpg|Пагода во Нара


Категорија:Градови во Јапонија
Категорија:Градови во Азија
Категорија:Свети градови
Категорија:Населени места основани во 8 век
Бофцен (слободна област)

мини|300п|десно|Местоположбата на областа во округот Холцминден

**Бофцен** () — слободна област во округот Холцминден, во сојузната покраина Долна Саксонија, Германија. Името на областа доаѓа од соседната општина Бофцен. Областа целосно се наоѓа на ридовите Золинг.

Има површина од 23,37 км2 и се граничи со градот Холцминден на север и на исток, со општините Дерентал и Лауенферде на југ и со општините Фирстенберг и Бофцен на запад во истиот округ. Покрај нив, на запад дели мала граница со округот Хекстер во покраината Северна Рајна-Вестфалија.

Слободната област е ненаселена. Иако таму нема пријавени жители, од административни причини ѝ е доделен управниот број 03 2 55 501.

## Наводи

Категорија:Холцминден (округ)
Категорија:Нездружени подрачја во Долна Саксонија
Афера „Сина птица“

**Сина птица** е афера која избила во 1992 г. во Република Македонија. Во јавноста, Службата за државна безбедност била обвинета дека се обидела да формира паравоена формација во рамките на ВМРО-ДПМНЕ за да се компромитира истата како демократска политичка партија. Аферата го добива името според хотелот „Сина птица“ каде што бил одржан состанок помеѓу претставници на секција во ВМРО-ДПМНЕ и претставници на МВР и АРМ, на тема состојбите во тоа време во Република Македонија.]
## Наводи

Категорија:Македонија во 1992 година
Категорија:Историја на Македонија (1991-денес)
Бела стрелка

**Бела стрелка** или **бел праменец** ( — вид водна девица од семејството на стрелките (*Coenagrionidae*). Се среќава во Индија, а веројатно и во делови од Бангладеш.

Ова е мало и тенко вилинско коњче, но препознатливо по синикавобелата боја и црните грбни точки. Се размножува во влажни тревни предели.

Женките се служат со полова мимикрија. Една група го ја подражава бојата на мажјаците (андрохроми), додека други имаат свои женски бои (гинохроми).


Agriocnemis pieris female red form at kadavoor.jpg|Женка (гинохром)
Agriocnemis pieris by kadavoor.JPG|Парење (женски гинохром)
Agriocnemis pieris mating in Kadavoor.jpg|Парење (женски андрохроми)


## Поврзано
* Стрелки

## Наводи

## Надворешни врски

* 

Категорија:Стрелки
Категорија:Фауна на Индија
Пеперутката од Динар

**Пеперутката од Динар** (италијански: *Farfalla di Dinard*) - збирка куси раскази на италијанскиот писател Еуџенио Монтале од 1960 година.

## Содржина
Збирката ги содржи следниве раскази:
* Ветрушка
* Убавото доаѓа потоа
* Непријателите на господинот Фухс
* Доминико
* Посетата на Аластор
* Жени на кармата
* Блескави очи
* Slow
* Ангелче
* Уривање на пепелта
* Човекот во пижама
* На границата
* На плажа
* Статуа од снег
* Пеперутката од Динар

## За збирката
„Пеперутката од Динар“ е најпознатото прозно дело на Монтале. Тоа е збирка кратки состави со силна автобиографска нота, напишани меѓу 1946 и 1950 година. Оваа книга се одликува со повремена иронија, со нагласена трогнатост и со истенчен лиризам, но секој расказ претставува мало ремек-дело на стилот и вкусот, често претворајќи се во поезија во проза.

## Наводи

Категорија:Книги од 1960 година
Категорија:Дела на Еуџенио Монтале
Auto da fe (книга на Еуџенио Монтале)

**Auto da fé** - збирка есеи на италијанскиот писател Еуџенио Монтале од 1966 година.

## Содржина
Книгата ги содржи следниве есеи и уметнички критики:
* Фашизмот и книжевноста
* Желба
* Тркало на среќата
* Силни и слаби гласови
* Уметноста на претставата
* Зборовите и музиката
* Машина на славата
* Бегство од времето
* Естетички суд
* Отворени дела
* Уметност за сите
* Блескава судбина
* Немаме од што да се плашиме, но...
* Алеаторична музика

## За збирката
По неговата преселба во Фиренца, Монтале почнал интензивно да се занимава со книжевна критика. Исто така, по преслебата во Милано, во 1948 година, Монтале започнал да пишува книжевна и музичка критика за познатиот весник „Кориере дела сера“. Од неговиот критичко-есеистички опус се истакнува книгата „Auto da fe“ (1966) во која се собрани статиите објавени во разни весници и списанија меѓу 1946 и 1966 година. Како критичар, Монтале не бил на нивото на неговата поезија, што се должи на оптовареноста со идеализмот на Кроче (кого го читал во младоста), како и на конзервативните општествено-политички убедувања и традиционалистичките културни ставови. Оттука, според Фортини, од есеистот и критичар Монтале не може да се објасни како станала онаа смела и трагична поезија што ја напишал тој, зашто многу од ставовите искажани во есеите драстично отстапуваат од современите мислења. Сепак, во нив, Монтале дава многу поучни забелешки од теориски карактер.

## Наводи

Категорија:Книги од 1966 година
Категорија:Дела на Еуџенио Монтале
Поезијата не постои

**Поезијата не постои** (италијански: *La poesia non esiste*) - збирка куси раскази на италијанскиот писател Еуџенио Монтале од 1973 година.

## Содржина
Збирката ги содржи следниве раскази:
* Поезијата не постои
* Поет
* Сликар

## За збирката
Во збирката кратки раскази „Позијата не постои“ доаѓаат до израз хуморот на Монтале и вештината на сликање на општествените обичаи.

## Наводи

Категорија:Книги од 1973 година
Категорија:Дела на Еуџенио Монтале
Виктор Ангелов

**Виктор Ангелов** (р.  во ) — македонски фудбалер, напаѓач на Ујпешт и на македонската репрезентација.

## Наводи

## Надворешни врски
* http://www.hlsz.hu/hirek/angelov-bardhitol-hallott-a-lilakrol.html 
*

Категорија:Живи луѓе
Категорија:Родени на 27 март
Категорија:Родени во 1994 година
Категорија:Македонски фудбалери
Категорија:Германци со македонско потекло
Категорија:Фудбалери на ФК Ујпешт
Темски Ферт

мини|десно|300п|Сателитска снимка на поголемиот залив Хаураки и Темскиот Ферт (подолу).

**Темски Ферт** (, ) — голем залив во северниот дел на Северниот Остров на Нов Зеланд. Претставува речно устие (ферт) на реките Ваихоу (порано Темза) и Пиако. На југоисточниот брег на заливот е сместен градот Темс.

Заливот се наоѓа на јужниот крај на поголемиот залив Хаураки, југоисточно од градот Окленд. Лежи на раседна долина или грабен, меѓу полуостровот Коромандел и венецот Хунуа, кој на југ продолжува во заливот Хаураки.

## Conservation
Темскиот Ферт е важно заштитно подрачје за дождосвирци и други крајбрежни птици и се води како водна површина од меѓународно значење според Рамсарската конвенција. На западниот брег на заливот, кај местото Миранда има центар за заштита на крајбрежни птици.

Меѓутоа, заливот е значително оштетен од човековите активнности, особено со одводите од млекарски фарми и масовното школкарство со влечни мрежи, дури и четириесет години децении по престанокот на ваквиот лов.

Во заливот можат да се забележат китови како јужниот мазен кит и Бридеовиот кит, кои во него се одмораат и раѓаат млади.

## Поврзано
* Коромандел (полуостров)

## Наводи

Категорија:Заливи во Нов Зеланд
Категорија:Темс-Коромандел
Категорија:Ваикато
Категорија:Рамсарски места во Нов Зеланд
Категорија:Рифтови и грабени
Давид Банаи

**Давид Банаи** (р.  во ) — унгарски фудбалер. Тој е резервен голман на унгарскиот прволигаш Ујпешт.

## Наводи

Категорија:Родени на 9 мај
Категорија:Унгарски фудбалери
Категорија:Фудбалери на ФК Ујпешт
Категорија:Фудбалски голмани
Категорија:Живи луѓе
Гриненплан (слободна област)

мини|300п|десно|Местоположбата на областа во округот Холцминден

**Гриненплан** () — слободна област во округот Холцминден, во сојузната покраина Долна Саксонија, Германија. Името на областа доаѓа од општинската единица Гриненплан на општината Делигзен. Областа целосно се наоѓа на ридовите Хилс.

Има површина од 22,71 км2 и се граничи со општината Делигзен на исток, со слободната област Венцен на југ и со слободната област Ајмен во истиот округ. Покрај нив, на север се граничи со општините Дуинген и Копенграфе и градот Алфелд во округот Хилдесхајм. Областа поседува и две ексклави, обиколени од општината Делигзен.

Слободната област е ненаселена. Иако таму нема пријавени жители, од административни причини ѝ е доделен управниот број 03 2 55 504.

## Наводи

Категорија:Холцминден (округ)
Категорија:Нездружени подрачја во Долна Саксонија
Холцминден (слободна област)

мини|300п|десно|Местоположбата на областа во округот Холцминден

**Холцминден** () — слободна област во истоимениот округ, во сојузната покраина Долна Саксонија, Германија. Името на областа доаѓа од соседниот град Холцминден. Областа целосно се наоѓа на ридовите Золинг.

Има површина од 15,01 км2 и се граничи со општината Беверн на север, со слободната област Мерксхаузен на исток и со градот Холцминден на југ и на запад во истиот округ.

Слободната област е ненаселена. Иако таму нема пријавени жители, од административни причини ѝ е доделен управниот број 03 2 55 505.

## Наводи

Категорија:Холцминден (округ)
Категорија:Нездружени подрачја во Долна Саксонија
Камен Ледник

**Камен Ледник** — карпест ледник на планината Јакупица. Неговата површина изнесува 0,25 км2, со што претставува еден од најголемите на Балканскиот Полуостров. Како последица на замрзнувањето и топењето на мразот во раздробени мермерно-доломитски карпи настанува движење на парчиња и блокови кон отсекот висок над 500 м и постепено се спушта преку седум точила кои образуваат четири сипари во отсекот над изворното подрачје на реката Бабуна.

## Поврзано
* Јакупица
* Бабуна (река)

## Наводи

Категорија:Ледници во Македонија
Категорија:Јакупица
Категорија:Мокра
Мијушко Бојовиќ

**Мијушко Бојовиќ** (р.  во ) — црногорски фудбалер кој моментално игра за унгарскиот прволигаш Ујпешт.

## Наводи

## Надворешни врски
*Mijuško Bojović at Footballdatabase
*Mijuško Bojović at Soccerway

Категорија:Родени на 9 август
Категорија:Црногорски фудбалери
Категорија:Фудбалери на ФК Ујпешт
Ремзифаик Селмани

**Ремзифаик Селмани** (р.  во Тетово) — македонски фудбалер кој моментално игра за унгарскиот прволигаш Ујпешт.

## Наводи

Категорија:Родени на 5 мај
Категорија:Фудбалери од Тетово
Категорија:Фудбалери на ФК Ујпешт
Џордан Тиодор

**Џордан Тиодор** (роден на 11 декември 1989 во Енглвуд) ― кошаркар од Соединетите Држави. Тој бил Разигрувач на Олимпија Милано.

Тој исто така има македонско државјанство и настапувал за македонската репрезентација.

## Средно школо и колеџ
Тиодор израснал во Енглвуд, Њу Џерси и учел и играл кошарка во средното училиште Патерсон Католик.

Тиодор ја поминал целата своја колеџ кошаркарска кариера на Универзитетот Сетон Хал, играјќи за Сетон Хал Пајратс. Својата сениорска сезона со Пајратс ја завршил со просек од 16.1 боди по натпревар и 6.6 асистенции по натпревар. Тиодор го скршил рекордот на Голден Санкет од 197 асистенции за една колеџ сезона поставен во сезоната 1962-1963, остварувајќи 226 асистенции.

## Кариера
thumb|left|150px|Тиодор со Бурж во 2015
На 15 јули 2012, Тиодор потпишал договор со турската Анталија. Во својата единствена сезона во клубот имал просек од 13.8 бода по натпревар. Во мај 2013 потпишал за порториканската екипа Метс де Гвајанбо, а само неколку месеци потоа го напуштил клубот и потпишал договор со Ураканес дел Атлантико на 17 јули 2013. На 22 октомври 2013, Тиодор се вратил во Европа повторно турското првенство откако потпишал договор со екипата на Мерсин ББ. Тој ја завршил сезоната со 12.3 бода во просек по натпревар, но не успеал да му помогне на тимот да избегне испаѓање.

Во јануари 2015 му се приклучил на францускиот клуб Бурж. Тој одиграл 17 натпревари во француската ЛНБ Про А лига со просек од 12.7 бода по натпревар. По завршувањето на сезоната, Тиодор го напуштил клубот и потпишaл договор со германскиот прволигаш Скајлајнерс Франкфурт во септември 2015. Со просек од 14.7 бода по натпревар Тиодор му помогнал на Скајлајнерс да стигне до титулата во ФИБА Еврокупот.

Следната сезона тој повторно се вратил во Турција каде потпишал договор со екипата на Банвит. Со клубот го освоил купот на Турција и играл во финалето на првото издание на ФИБА Лигата на шампионите во кое Банвит загубил од Иберостар Тенерифе. Сепак, Тиодор бил избран за МВП на сезоната во ова натпреварување.

На 15 јули 2017, Тиодор потпишал двегодишен договор со италијанската екипа Олимпија Милано. На 24 септември 2017, Тиодор и помогнал на Олимпија Милано да триумфира во Суперкупот на Италија 2017 и бил избран за МВП на турнирот со 29 бода 7 скока и 5 асистенции.

## Репрезентативна кариера
Тиодор добил македонски пасош во 2017 година, и играл за македонската репрезентација во неколку пријателски натпревари.

## Наводи

## Надворешни врски

* Џордан Тиодор на Eurobasket.com

Категорија:Родени во 1989 година
Категорија:Живи луѓе
Категорија:Кошаркари од Енглвуд (Њу Џерси)
Категорија:Македонски кошаркари
Категорија:Играчи на КК Скајлајнерс Франкфурт
Категорија:Играчи на КК Банвит
Категорија:Играчи на КК Милано
Хилс

**Хилс** () — низа ридови високи до 480 метри во сојузната покраина Долна Саксонија, Германија, сместени во окрузите Холцминден, Хилдесхајм и Нортхајм.

## Географија

Ридскиот масив е пошумен и претставува дел од Лајнското Средногорје, се наоѓаат југоисточно од масивот Ит. Сместени се северозападно од Ајнбек помеѓу Холцен на запад и Делигзен на исток.

Највисока точка на ридовите е Блосе Целе со своите 480,4 метри, додека втора највисока точка е Гросер Зол (472 метри) на која се наоѓа споменик на поетот, Вилхелм Рабе, сместен веднаш со истоимената кула.

Бројни пешачки патеки поминуваат низ Хилс.

Категорија:Географија на Долна Саксонија
Категорија:Региони во Долна Саксонија
Категорија:Германско Средногорје
Филип Пајовиќ

**Филип Пајовиќ** (р.  во ) — српски фудбалер. 

Тој е српски голман кој моментално е прв голман на унгарскиот прволигаш Ујпешт. Во сезоната 2011–12, Пајовиќ со тимот на  Видеотон го има освоено унгарскиот лига куп, додека во сезоната 2014–15 со истиот тим стана шампион на Унгарија.

## Титули
### Клупски
#### [[ФК Видеотон|Видеотон]]
*Унгарски Лига Куп
**Шампион: 2011–12
*НБ I
**Шампион: 2014–15

## Наводи

## Надворешни врски
* 
* Filip Pajović stats  at utakmica.rs
* Filip Pajović stats at footballdatabase.eu

Категорија:Српски фудбалери
Категорија:Родени на 30 јули
Категорија:Фудбалери на ФК Ујпешт
Категорија:Фудбалски голмани
Категорија:Живи луѓе
Горна Франција

**Горна Франција** (, букв. „Француски Висови“) — регион во Франција создаден со територијалната реформа од 2014 г. со спојување на Север-Па де Кале и Пикардија. Новиот регион настанал на 1 јануари 2016 г. по регионалните избори од декември 2015 г. Државниот совет на Франција го одобрил името на 28 септември 2016 г. и истото стапило на сила на 30 септември истата година.

Регионот зафаќа површина од  и има население од 5.973.098 жители.

## Географија
Горна Франција се граничи со Белгија (Фландрија и Валонија) на североисток, протокот Ламанш на северозапад и регионите Големиот Исток на југоисток, Ил де Франс на југ и Нормандија на југозапад.  Одделен е од Британија со Евротунелот.

## Административна поделба
Регионот е поделен на 5 департмани:

* Ена
* Оаза
* Па де Кале
* Север
* Сома

## Позначајни населени места
# Лил (227.560)
# Амјен (133.448)
# Рубе (94.713)
# Туркоан (91.923)
# Динкерк (90.995)
# Кале (72.589)
# Вилнев д’Аск (62.308)
# Сен Кантен (55.978)
# Бове (54.289)
# Валансјен (42.691)

## Галерија

Lille vue gd place.JPG|мини|Лил
0 Amiens - Place du Don - Cathédrale (1).JPG|Амјен
Dunkerque hotel de ville vu port.jpg|Динкерк
Zone portuaire calais phare.jpg|Пристаништето во Кале


## Поврзано
* Север-Па де Кале
* Пикардија

## Наводи

## Надворешни врски

*  
* Спојување на регионите - Франција 3  


Категорија:Региони во Франција
Црква „Св. Никола“ - Сушица (Порече)

**Свети Никола** — главна селска црква во поречкото село Сушица.

Црквата е сместена во долното маало на селото и преовладува во неговата панорама.

## Историја

Црквата била подигната во 1890 година. Се споменува и како „Свето Вознесение“.

## Поврзано
* Сушица
* Дебарско-кичевска епархија
* Бродско архијерејско намесништво
* Манастиречка парохија

## Наводи

## Надворешни врски

Категорија:Сушица (Порече)
Сушица
Беверн (општинска заедница)

мини|Грбот на општинската заедница
мини|Црква во Беверн
**Беверн** () — општинска заедница во округот Холцминден, во Долна Саксонија, Германија. Нејзиното седиште е во општината Беверн.

Општинската заедница Беверн се состои од следниве општини:

# Беверн
# Голмбах
# Холенберг
# Негенборн

Категорија:Општински заедници во Долна Саксонија
Беверн (Холцминден)

**Беверн** () — општина во округот Холцминден, во сојузната покраина Долна Саксонија, Германија.

Општината претставува административно седиште на истоимената општинска заедница.

Општината поседува пазарно право и со тоа има некои одлики на град, но официјално не ги добила градските права. Сепак, означена е како „флекен“ (*Flecken*), мала населба со локално значење.

## Географија

Беверн се наоѓа на реката Везер близу нејзиниот влив со притоката Бевербах. Во општината влегуваат селата Беверн, Форст, Делме, Лобах, Литгенаде и Рајлајфцен.

## Историја

Саксонската населба „Бујеран“ (*Byueran*) била првпат спомената во списокот на Опатијата Корвај во 822 година. Изградбата на црквата била спомената во 1501 година; била осветена од келнскиот надбискуп Херман IV во 1506 година.

## Знаменитост

Општината е позната по својот замок (*Schloss Bevern*), ренесансен дворец изграден како велепоседничка куќа во периодот 1603 до 1612 година. Бил купен од велфските војводи на Брауншвајг-Линебург во текот на Триесетгодишната војна во 1633 година и градбата служела како резиденција на помладата линија, позната како Брауншвајг-Беверн, од 1668 година до крајот на  век.

## Наводи

## Надворешни врски

* Замок Беверн 

Категорија:Холцминден (округ)
Голмбах

**Голмбах** () — општина во округот Холцминден, во сојузната покраина Долна Саксонија, Германија.

## Наводи

Категорија:Холцминден (округ)